**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2017.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2017. április 26-án 17 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Szórád Zoltán

Tima Zoltán Ferenc

képviselők

**Távol van**:-

**Tanácskozási joggal jelen van:** Novák Edit aljegyző

**Érdeklődő:** 1 fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Gyenge András távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**25/2017.(V.24.) önkormányzati határozat**

Nagyacsád Község Önkormányzatának képviselő-testülete 2017. május 24-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2016. évi beszámolójának elfogadása

Előadó: polgármester

1. Nagyacsád Község Önkormányzat 2016. évi költségvetésének módosítása

Előadó: polgármester

1. Nagyacsád Község Önkormányzat 2016. évi zárszámadásának elfogadása

Előadó:polgármester

1. Belső ellenőrzéssel kapcsolatos ügyek

Előadó: polgármester

1. …/2017. (..) önk rendelet a közterület használatáról és a reklámozás rendjének szabályozásáról szóló 1213/2013.(X.13.) önk rendelet módosításáról

Előadó: polgármester

1. …/2017. (..) önk rendelet a házasságkötések hivatali helyiségen, illetve hivatali munkaidőn kívüli engedélyezéséről, valamint az azokért fizetendő díjak mértékéről

Előadó: polgármester

1. Vegyes ügyek

Előadó:polgármester

**Napirendek tárgyalása:**

1. **Nemesgörzsönyi Közös Önkormányzati Hivatal 2016. évi beszámolójának elfogadása**

**Előadó: polgármester**

Szalóky Nándor polgármester elmondja, hogy az írásos előterjesztés részletesen tartalmazza zárszámadás részleteit.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**26/2017.(V.24.) önkormányzati határozat**

Nagyacsád Község Önkormányzatának Képviselő- testülete a Nemesgörzsönyi Közös Önkormányzati Hivatal 2016. évi költségvetésének végrehajtásáról szóló beszámolót 569 e Ft nyitó pénzkészlettel + 90.310 e Ft bevételi főösszeggel (pénzmaradvány nélkül) – 89.365 e Ft kiadási főösszeggel, 3.540 e Ft záró pénzkészlettel elfogadja.

A beszámoló jelen határozat mellékletét képezi (1,2,3,4,5 melléklet)

Utasítja a Képviselő-testület Nemesgörzsöny Község polgármesterét, hogy a Nemesgörzsönyi Közös Önkormányzati Hivatal zárszámadását Nemesgörzsöny Község Önkormányzata zárszámadási rendeletében szerepeltesse.

Felelős: polgármester

Határidő: Nemesgörzsöny Község zárszámadásának elfogadása A Nemesgörzsönyi Közös Önkormányzati Hivatal 2016. évi költségvetésének lezárása

**2)Nagyacsád Község Önkormányzat 2016. évi költségvetésének módosítása**

**Előadó: polgármester**

Szalóky Nándor polgármester elmondja, hogy a rendelet tervezet részletesen tartalmazza a módosítás okait. Tájékoztatja a Képviselő-testületet annak tartalmáról.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**4/2017.(V.25.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2016. évi költségvetéséről szóló 2/2016.(II.17.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**3)Nagyacsád Község Önkormányzat 2016. évi zárszámadásának elfogadása**

**Előadó:polgármester**

Szalóky Nándor polgármester elmondja, hogy tájékoztatja a Képviselő-testületet a zárszámadás rendelet tervezet tartamáról.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**5/2017.(V.25.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2016. évi költségvetés végrehajtásáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**4)Belső ellenőrzéssel kapcsolatos ügyek**

**Előadó: polgármester**

Szalóky Nándor polgármester elmondja, hogy a Bakonykarszt Zrt. által 2013 évben átháramoltatott víziközmű vagyon nincs felvéve a kataszteri nyilvántartásba. Ennek technikai okai voltak, remélhetőleg az idén sikerül rendezni a hiányosságot.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**27/2017.(V.24.) önkormányzati határozat**

Nagyacsád Község Önkormányzat Képviselő-testülete Magyarország helyi önkormányzatokról szóló a 2011. évi CLXXXIX. törvény (a továbbiakban Mötv.) 119. § (4) bekezdés alapján – figyelemmel a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletre - az Alaptörvény 32. cikk (1) bekezdés b) pontjában meghatározott feladatkörében biztosított jogkörében eljárva, az

államháztartásról szóló 2011. évi CXCV. törvény (1) bekezdés f)pontjában kapott felhatalmazás alapján az alábbi határozatot hozza:

1.Nagyacsád Község Önkormányzatának Képviselő-testülete Nagyacsád Község Önkormányzatnál 2017. évben végzett belső ellenőrzéséről szóló éves ellenőrzési jelentést a melléklet szerint elfogadja.

2.Nagyacsád Község Önkormányzatának Képviselő-testülete megbízza a polgármestert az intézkedési terv illetve a képviselő-testületi határozat eljuttatásával a belsőellenőrzés végző Bocskay és Társa Betéti Táraság részére.

Felelős: polgármester

Határidő: azonnal

Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**28/2017.(V.24.) önkormányzati határozat**

Nagyacsád Község Önkormányzat Képviselő-testülete Magyarország helyi önkormányzatokról szóló a 2011.évi CLXXXIX. törvény (a továbbiakban Mötv.) 119. § (4) bekezdés alapján – figyelemmel a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletre - az Alaptörvény 32. cikk (1) bekezdés b) pontjában meghatározott feladatkörében biztosított jogkörében eljárva, az államháztartásról szóló 2011. évi CXCV. törvény (1) bekezdés f) pontjában kapott felhatalmazás alapján az alábbi határozatot hozza:

1.Nagyacsád Község Önkormányzatnál végzett témavizsgálat belső ellenőrzése során feltárt hiányosságok megszüntetésére vonatkozó intézkedési tervet az előterjesztés szerint elfogadja.

Felelős: polgármester

Határidő: azonnal

**5)…/2017. (..) önk rendelet a közterület használatáról és a reklámozás rendjének szabályozásáról szóló 1213/2013.(X.13.) önk rendelet módosításáról**

**Előadó: polgármester**

Szalóky Nándor polgármester elmondja, hogy a rendelet-módosításnak jogszabály változásból eredő okai vannak. A díjat meghatározó jogszabály változott, melyet a helyi rendeletben szintén módosítani szükséges.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**6/2017.(V.25.) önkormányzati rendelete**

Nagyacsád község Önkormányzat Képviselő-testülete úgy döntött, hogy az önkormányzat **a közterület használatáról és a reklámozás rendjének szabályozásáról** szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**6)…/2017. (..) önk rendelet a házasságkötések hivatali helyiségen, illetve hivatali munkaidőn kívüli engedélyezéséről, valamint az azokért fizetendő díjak mértékéről**

**Előadó: polgármester**

Szalóky Nándor polgármester elmondja, hogy a régi rendelet tartalmazott jogszabály ellenes megállapításokat, úgymint a zeneszolgáltatás stb díja, a bejegyzett élettársi kapcsolatra vonatkozó rendelkezések. Javasolja az előterjesztés ellenére, hogy a hivatali helyiségen kívüli házasságkötés díja legyen 10 e Ft.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a fenti módosításokat figyelembe véve következő rendeletet alkotja:

**7/2017.(V.25.) önkormányzati rendelete**

Nagyacsád község Önkormányzat Képviselő-testülete úgy döntött, hogy az a házasságkötések hivatali helyiségen, illetve hivatali munkaidőn kívüli engedélyezéséről, valamint az azokért fizetendő díjak mértékéről

szóló, fenti számú rendeletét a módosítással együtt előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**7)Vegyes ügyek**

**Előadó:polgármester**

Szalóky Nándor polgármester elmondja, hogy Talajerő Kft. levélben értesítette az önkormányzatot, hogy felbontja a szerződést, amennyiben havi 10.000.- Ft rendelkezésre állási díjat nem hajlandó megfizetni. Mivel a környéken más olyan szolgáltató nincs, amely megfelel a feltételeknek.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**29/2017.(V.24.) önkormányzati határozat**

Nagyacsád Község Önkormányzat Képviselő-testülete úgy döntött, hogy módosítja a Talajerőgazdálkodási Kft-vel kötött szolgáltatási szerződést, és havi 10.000.- Ft+ áfa rendelkezésre állási díjat megfizeti.

Felhatalmazza a polgármestert a szerződés módosítás aláírására.

Felelős: polgármester

Határidő: azonnal

Szalóky Nándor polgármester elmondja, hogy kért árajánlatot a templom előtti és a harangláb előtti útfelújtításra, valamint a murvás parkoló elkészítésére. 2.243.897 e Ft összeget tartalmaz az árajánlat.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**30/2017.(V.24.) önkormányzati határozat**

Nagyacsád Község Önkormányzat Képviselő-testülete úgy döntött, hogy Nagyacsád tulajdonát képező 207 hrzs-ú és 204 hrsz-ú ingatlan árajánlatban szereplő szakaszán útfelújítást végez 2.243.897 e Ft összegben.

Felhatalmazza a polgármestert a szerződés megkötésére.

Felelős:polgármester

Határidő:azonnal

Szalóky Nándor polgármester javasolja, hogy az önkormányzat vásárolja meg a Nagyacsád, Rákóczi u. 16 szám alatti ingatlant 1 millió Ft-os vételáron.

Szórád Zoltán képviselő nem ért egyet a javaslattal, szerinte pénzkidobás.

Tima Zoltán Ferenc képviselő megkérdezi, hogy nem akarja valamelyik szomszéd megvásárolni?

Szalóky Nándor polgármester elmondja, hogy nem. Beszélt a jelenlegi tulajdonossal, 1 millió Ft az ára.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 3 igen szavazattal, 1 tartózkodással, ellenszavazat nélkül a következő határozatot hozza:

**31/2017.(V.24.) önkormányzati határozat**

Nagyacsád Község Önkormányzat Képvsielő-testüelte úgy döntött, hogy Blahó Tibor ( Pápa, Esterházy u. 8. sz. alatti lakos tulajdonát képező, Nagyacsád, Rákóczi u. 16. (345 hrsz) alatti ingatlant megvásárolja 1.000.000.- Ft vételáron.

Nagyacsád Község Önkormányzat Képviselő-testülete felhatalmazza Szalóky Nándor polgármestert a szerződés aláírására.

Felelős:polgármester

Határidő:azonnal

Szalóky Nándor polgármester elmondja, hogy bár még nem zárult le, de a 2015 évi beszámoló felülvizsgálatakor 1950 e Ft-os visszafizetést állapítottak meg. A feladatfinanszírozás miatt nagyon figyelni kell, hogy mindent a jogcímnek megfelelően használjon fel az önkormányzat. Tartalékolni sajnos nem lehet. A szociális részét még megfellebbezzük.

Elmondja továbbá, hogy 31 millió Ft-ot nyert az önkormányzat óvoda felújításra.

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2017. május 24-i nyilvános ülést 18 óra 25 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**